****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 22. november 2023 nr 1-13/23/21

Algus kell 16.00, lõpp kell 18.01

**Koosolekut juhatas** Tiit Jürmann

**Protokollis** Maria Kuldkepp

**Võtsid osa liikmed**: Itta Arak, Gert Elmaste, Janika Gedvil (Teams), Mare Hõbemäe, Tõnu Juul, Tiit Jürmann, Kalle Kivistik (Teams), Kiti Põld, Heiki Raudla, Triinu Tints, Mati Tuuksam

**Võtsid osa asendusliikmed:** Liia Ardel (Lea Saareoks asendusliige), Erika Kiviloo

**Puudus:** Lea Saareoks

**Koosolekul viibisid:** linnasekretär Ene Rink (Teams), rahandusameti juhataja Kadri Kütt, sotsiaalameti juhataja Karin Kiis, volikogu esimees Helmen Kütt (Teams), arhitektuuriameti juhataja-peaarhitekt Olav Remmelkoor (Teams), Viljandi Päevakeskuse juhataja Marek Mumm

**Kutsutud** külalisena 3. päevakorrapunkti juurde Peeter Tuur

Koosolek toimus füüsiliselt raekojas ja Microsoft Teamsi vahendusel.

Kinnitati järgmine päevakord.

**PÄEVAKORD:**

1. Viljandi linna 2023. aasta II lisaeelarve (2023/207)

2. Aqva Spa kiri

3. Viljandi Linnavalitsusele avaliku saunateenuse korraldamise kohustuse panemine (2023/205)

4. Ajutise komisjoni moodustamine (2023/208)

5. Volikogu ja komisjonide 2024. aasta töögraafik

Läbirääkimised päevakorra asjus.

Kinnitati järgnev päevakord.

**PÄEVAKORRAPUNKT NR 1**

**Viljandi linna 2023. aasta II lisaeelarve (2023/207)**

**KUULATI:**

K. Kütt - Viljandi linnavalitsus on koostanud 2023. aasta II lisaeelarve eelnõu, millega muudetakse sihtrahasid ja omatulude eelarveid, samuti tõstetakse summasid eelarveridadel ringi ning korrigeeritakse põhitegevuse ja investeerimistegevuse kulude summasid. Tulude ja kulude mahtude muudatused on võrdselt -99 813 eurot.

Koosoleku juhataja pani eelnõu toetamise hääletusele.

**Hääletati:**

12 poolt, keegi ei olnud erapooletu ega vastu.

**OTSUSTATI:**

Toetada eelnõu „Viljandi linna 2023. aasta II lisaeelarve (2023/207)“.

**PÄEVAKORRAPUNKT NR 2**

**Aqva Spa kiri**

**KUULATI:**

E. Rink – Viljandi linna ja Viljandi valla esindajate poolt on koostatud kiri Aqva Spa esindajatele. Kiri sisaldab Viljandi linna ja Viljandi valla, kui Tellijate poolt nõudmisi ja tingimusi, mida peaks Aqva Spa kui Teenuseosutaja täitma. Seatud tingimused ja nõudmised annavad Tellijale kindlustunde, et Teenuseosutaja on huvitatud oma lepinguliste kohustuste täitmisest.

H. Kütt selgitas kirja koostamisele eelnenud protsessi ja selle loodetavat tulemust.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 3**

**Viljandi Linnavalitsusele avaliku saunateenuse korraldamise kohustuse panemine (2023/205)**

**KUULATI:**

G. Elmaste – eelnõu eesmärgiks on panna Viljandi Linnavalitsusele avaliku saunateenuse korraldamise kohustust. Kaalu tn 9 ruumide omanik on nõus jätkame samadel tingimustel teenuse osutamist. Viljandi Linnavalitsus peaks raha kokkuhoiu kohti otsima mujalt.

P. Tuur – Spordihoones sauna teenuse kasutamine poleks sama mugav kui aadressil Kaalu tn 9.

**Ettepanek:**

G. Elmaste – selle eelnõu hääletus viia läbi isikustatult.

**Hääletati:**

8 poolt, 1 erapooletu, keegi ei olnud vastu.

**Otsustati:**

Viia läbi isikustatud hääletus.

Koosoleku juhataja pani eelnõu toetamise hääletusele.

**Hääletati:**

**Poolt:** Gert Elmaste, Mati Tuuksam, Heiki Raudla, Kalle Kivistik, Janika Gedvil, Liia Ardel

**Erapooletu:** Tõnu Juul, Tiit Jürmann, Itta Arak

**Vastu:** Kiti Põld, Mare Hõbemäe, Triinu Tints

**OTSUSTATI:**

Toetada eelnõu „Viljandi Linnavalitsusele avaliku saunateenuse korraldamise kohustuse panemine (2023/205)“.

**PÄEVAKORRAPUNKT NR 4**

**Ajutise komisjoni moodustamine (2023/208)**

**KUULATI:**

G. Elmaste – eelnõu eesmärgiks on luua komisjon, mis uuriks Viljandi Hoolekandekeskuse kohta esinenud väiteid meedias ja muid probleeme, mis on avalikkuse tähelepanu tõmmanud.

**Ettepanek:**

G. Elmaste – kirjutada eelnõus „Viiratsi Hoolekandekeskus“ asemel „Viljandi Hoolekandekeskus“.

**Otsustati:**

Komisjon nõustus parandusettepanekuga.

**Ettepanek:**

T. Juul – eelnõu esitajad võiksid kuu aega Viljandi Hoolekandekeskuses vabatahtlikena töötada.

**Kommentaar T. Juuli ettepanekule:**

G. Elmaste - eelnõu esitaja (Marko Tiitus) ongi hoolekandekeskuses rohkem vabatahtlikku tööd teinud kui saalis olijad.

**Otsustati:**

Võtta ettepanek teadmiseks.

**Ettepanek:**

M. Tuuksam - komisjon võiks alustada tööd peale uue juhataja tööle asumist.

Komisjoni juhataja pani ettepaneku hääletusele.

**Hääletati:**

6 poolt, 1 erapooletu, 5 vastu.

Koosoleku juhataja pani eelnõu toetamise koos muudatusettepanekuga ja parandusettepanekuga hääletusele.

**Hääletati:**

6 poolt, 1 erapooletu, 5 vastu.

**OTSUSTATI:**

Toetada eelnõu „Ajutise komisjoni moodustamine (2023/208)“ koos muudatusettepanekuga ja parandusettepanekuga.

**PÄEVAKORRAPUNKT NR 4**

**Volikogu ja komisjonide 2024. aasta töögraafik**

**KUULATI:**

T. Jürmann tutvustas komisjoni töögraafikut 2024. aastal.

**Ettepanek:**

M. Hõbemäe – 2023 detsembris teha pidulikum koosolek.

Komisjon nõustus ettepanekuga.

**OTSUSTATI:**

Komisjon kiitis heaks 2024. aasta töögraafiku.

(allkirjastatud digitaalselt) (allkirjastatud digitaalselt)

Tiit Jürmann Maria Kuldkepp

koosoleku juhataja protokollija